**Správa o činnosti programu Zelená škola za školský rok 2022/2023**

Program Zelená škola na Slovensku koordinuje Centrum environmentálnej a etickej výchovy **Živica**. [www.zelenaskola.sk](http://www.zelenaskola.sk)

Našou témou pre naše druhé certifikačné obdobie, t. j. pre školské roky 2022/2023 a 2023/2024 je ***Energia***.

August 2022 – školenie učiteľov (doc. Zuzana Gallayová)

Pracovali sme **metodikou 7 krokov**.

7 KROKOV ZELENEJ ŠKOLY

* Vytvorenie kolégia Zelenej školy (odporúčaný termín: do konca októbra)
* Environmentálny audit školy (odporúčaný termín: do konca decembra)
* Environmentálny akčný plán (EAP) školy (odporúčaný termín: do konca februára)
* Monitorovanie a priebežné hodnotenie plnenia akčného plánu (realizuje sa priebežne po vypracovaní EAP)
* Proenvironmentálna výučba (realizuje sa priebežne)
* Informovanie a spolupráca (realizuje sa priebežne)
* Eko-kódex (odporúčaný termín: jar druhého roku certifikačného obdobia)

V septembri 2022 bolo zostavené kolégium Zelenej školy, ktoré v mesiacoch október a november 2022 zrealizovalo audit Zelenej školy.

Kolégium zvolilo za patróna Zelenej školy pre druhé certifikačné obdobie **sv. dona Jána Bosca**.

Spoločne s kolégiom Zelenej školy bol vypracovaný Environmentálny akčný plán (EAP), ktorý bol 23. apríla 2023 schválený koordinátormi Zelenej školy. Ciele a aktivity EAP priebežne plníme a informujeme o nich na webe školy.

PREHĽAD PLNENIA CIEĽOV

**CIEĽ 1 Znížiť spotrebu elektrickej energie na škole o 10 % do konca marca 2024.**

* **Žiarivky/neónové trubice** odpojené pánom školníkom v plánovanom rozsahu v uvedených priestoroch školy.
* **Dotazník úspor a strát energie – škola a domácnosť**:

Dotazníkové otázky pre oba typy dotazníkov boli vytvorené žiakmi na hodinách SJL.

Najprv kolégium vytvorilo dotazník pre školu, následne pre domácnosť. Dotazník bol rozposlaný žiakom, rodičom a zamestnancom školy prostredníctvom EduPage.

Dotazník vyplnilo spolu 30 % respondentov.

* **Motivačné nápisy** štylizovali žiaci na hodinách SJL a kolégium.

Kolégium spomedzi všetkých nápadov, tie najvýstižnejšie a pripravilo ich po grafickej stránke.

Následne boli motivačné nápisy umiestnené do učební.

Bude potrebné ešte zvyšné pripravené nápisy umiestniť do ďalších miestnosti školy.

* Energetické esá od marca 2023 priebežne pracujú a zapisujú **týždennú spotrebu energie a plynu**. V júni 2023 bola zaznamenaná spotreba kolégiom vyhodnotená.
* Podarilo sa kúpiť a nainštalovať **8 časových spínačov** (7 spínačov do učebne INF a 1 spínač do zborovne ZŠ).

**CIEĽ 2 Znížiť spotrebu plynu na škole o 10 % do konca marca 2024.**

* Kolégium urobilo prehľad **umiestnenia teplomerov** (audit 2022) a vyrokovalo s pánom riaditeľom zakúpenie chýbajúcich teplomerov. S pomocou pána školníka boli teplomery umiestnené. Úloha splnená na 90 %.
* **Valčeky na okná**: Boli zaobstarané látky a molitan. Pani učiteľka Neslušanová valčeky ušila. Na hodinách TEV a VYV bol molitan strihaný na malé kúsky. Prebehlo plnenie valčekov. Kolégium valčeky umiestnilo do učební. Úloha splnená na 80 %. Materiál ešte máme, môžeme ušiť ďalšie valčeky.

**CIEĽ 3 Minimálne na dvoch výzdobách školy, resp. tried, použiť výlučne prírodný materiál – jeseň/sviatok Všetkých svätých 2023 a jar / Veľká noc 2024.**

* **(Rovesnícke) vzdelávanie o obnoviteľných zdrojoch energie:**

Prebehli tri hodiny CHE s p. uč. Luciou Kosťovou v 7. A a 8. A triede. Úloha v rámci ZŠ splnená na 100 %. Došlo k výmene tried – 8. A za 9. A.

* Krúžok *Šikovné ruky* s pani učiteľkou Mašlonkovou: výroba obrázkov z kvetov, venčekov na hlavu

ÚLOHY REALIZOVANÉ MIMO PÔVODNÝ PLÁN

* December 2022 – **Eko Mikuláš**: členovia kolégia Zelenej školy GYM hravou formou hovorili s deťmi prvého stupňa ZŠ o enviro témach.
* Január 2023 – projekt ***Solenie chodníkov v zime*** (II.AG)
* **Solárne chladiace fólie na okná.** V máji 2023 sme zakúpili a v júni 2023 sme nalepili fólie na všetky okná do učebne SJL. Fólie lepili pani učitelia Mgr. Tomáš Vasilčák a Mgr. Marián Halavin so žiakmi 8. A triedy.

**Separovanie odpadu papier – plast – sklo** (projekt *Triedim, triediš, triedime*) prebiehalo počas celého šk. roka. Spolupráca s firmou Brantner s. s r. o. Poprad.

AKTIVITY PRESUNUTÉ DO NASTAVAJÚCEHO ŠK. ROKA 2023/2024

* Čistenie PC: Dohoda s p. uč. Patrikom Sitiarikom: ak bude mať čas, úlohu za pomoci žiakov splní.
* Noc v škole zameraná na energiu: Akcia po dohode s p. uč. Evou Gavalierovou: aktivita presunutá na začiatok septembra 2023.
* Vyhotovenie energetickej mapy školy: Dohoda s p. uč. Martinom Stromkom: presun akcie na november 2023 – keď sa ochladí a rozdiel zaznamenaných teplôt bude zrejmejší.

Aktivity, ktoré sme nestihli zrealizovať: Návšteva Technického múzea v Košiciach a *Deň bez elektroniky*.

Príloha 1: *Environmentálny akčný plán: Spojená škola sv. Jána Pavla II. Poprad –* vyhodnotenie za šk. rok 2022/2023

V Poprade dňa 27. 06. 2023 PaedDr. Zuzana Čerkalová

školská koordinátorka programu Zelená škola